Rabamine
Rabamine on viljavihkude teradest tühjakslöömine vastu pinki (rabamispink), seina vms. Eesti talurahvakultuuris rabati enamasti rukist, harvem ka nisu, selleks löödi viljapäid vastu rehetoa seina, eriti Põhja-Eestis. Pärast rabamist alustati rehe all vilja peksmist koodi või vardaga. 19. sajandi lõpul Lõuna-Eestis enam rukist koodiga ei pekstud, piirduti vaid rabamise ja seejärel tüvelöömisega.